Priekšlikums Padomes lēmums par Eiropas Kopienas nostāju ĀKK un EK Vēstnieku komitejā attiecībā uz lēmumu piešķirt līdzekļus Somālijai no desmitā Eiropas Attīstības fonda /* COM/2008/0574 galīgā redakcija */





[pic] | EIROPAS KOPIENU KOMISIJA | Briselē, 25.9.2008 COM(2008) 574 galīgā redakcija Priekšlikums PADOMES LĒMUMS par Eiropas Kopienas nostāju ĀKK un EK Vēstnieku komitejā attiecībā uz lēmumu piešķirt līdzekļus Somālijai no desmitā Eiropas Attīstības fonda (iesniegusi Komisija) PASKAIDROJUMA RAKSTS Somālija bija Āfrikas, Karību jūras baseina un Klusā okeāna valstu grupas (turpmāk tekstā “ĀKK”) dalībniece līdz 1991. gadam, kad tika gāzta valdība. Tā kā Somālija nav spējusi izveidot atzītu valdību un attiecīgi ratificēt ĀKK un EK partnerattiecību nolīgums starp Kopienu, dalībvalstīm un ĀKK, kas parakstīts 2000. gada 23. jūnijā Kotonū un pārskatīts 2005. gada 25. jūnijā. Pārskatītais nolīgums stājās spēkā 2008. gada 1. jūlijā saskaņā ar Padomes ģenerālsekretariāta sniegto informāciju. ĀKK un EK partnerattiecību nolīguma 93. panta 6. punktā ir noteikts, ka „Ministru padome var nolemt piešķirt īpašu atbalstu ĀKK valstīm, kuras ir iepriekšējo ĀKK un EK konvenciju puses un kuras nevarēja parakstīt vai ratificēt šo nolīgumu sakarā ar to, ka nebija izveidotas attiecīgas valsts iestādes”. Saskaņā ar piešķiršanas kritērijiem, kas pieņemti ar Komisijas 2007. gada 1. augusta lēmumu C(2007) 3617, 212 miljoni euro tika piešķirti programmas darbībām (A asignējumi) un 3,8 miljoni euro neprognozētām vajadzībām (B asignējumi) ar Komisijas 2007. gada 30. oktobra lēmumu C(2007) 5223. Šos piešķīrumus jāapstiprina ĀKK un EK Ministru padomei. Īpašo Somālijas atbalsta programmu 2008.-2013. gadam, kurā minētas programmas, kas jāīsteno ar šo finansējumu, un ES un Norvēģijas 2008.-2013. gada Somālijas stratēģisko dokumentu 10. jūnijā Eiropas Attīstības fonda komitejā apstiprinājušas dalībvalstis. Tādēļ Komisija ierosina Padomei pieņemt pievienoto lēmumu attiecībā uz nostāju, kas Eiropas Kopienas vārdā jāpieņem ĀKK un EK Vēstnieku komitejā. Priekšlikums PADOMES LĒMUMS par Eiropas Kopienas nostāju ĀKK un EK Vēstnieku komitejā attiecībā uz lēmumu piešķirt līdzekļus Somālijai no desmitā Eiropas Attīstības fonda EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 300. panta 2. punktu, ņemot vērā Komisijas priekšlikumu, tā kā: 1. Ar ĀKK un EK Ministru padomes 2001. gada 20. decembra lēmumu Nr. 3/2001[1] 150 miljoni euro tika piešķirti finanšu sadarbības attīstīšanai ar Somāliju laikposmam līdz 2007. gada beigām no 8. un 9. Eiropas Attīstības fonda (EAF) saskaņā ar ĀKK un EK partnerattiecību nolīguma 93. panta 6. punktu. Noteikums ļauj ĀKK un EK Ministru padomei piešķirt īpašu atbalstu ĀKK valstīm, kuras ir iepriekšējo ĀKK un EK konvenciju puses un kuras normāli izveidotu valsts iestāžu neesamības gadījumā nevarēja parakstīt vai ratificēt minēto nolīgumu. 2. Ar ĀKK un EK Ministru padomes 2007. gada 25. maija Lēmumu Nr. 3/2007, ar ko groza Lēmumu Nr. 3/2001,[2] Somālijai piešķirto līdzekļu summa palielināta par39 miljoniem euro no 9. EAF. 3. Pārskatītais ĀKK un EK partnerattiecību nolīgums[3], ieskaitot daudzgadu finanšu shēmu laikposmam no 2008. gada līdz 2013. gadam, kas iekļauta Ib pielikumā[4], stājās spēkā 2008. gada 1. jūlijā. Tā 93. panta 6. punkts attiecas uz Somāliju. 4. Lai nodrošinātu atbalstu Somālijas iedzīvotājiem, ir lietderīgi šim mērķim piešķirt līdzekļus no 10. EAF, kuri tiks izlietoti laikposmā no 2008. līdz 2013. gadam. Somālijai jāsaņem atbalsts no piešķīrumiem no 10. EAF, kas līdzvērtīgs atbalstam, ko saņem citas ĀKK grupas valstis, kas ratificējušas ĀKK un EK partnerattiecību nolīgumu. Ja Somāliju iekļautu 10. EAF atbalsta piešķiršanas modelī[5], kas ir balstīts uz vajadzībām un rīcības kritērijiem, kā noteikts ĀKK un EK partnerattiecību nolīguma IV pielikuma 3. pantā, gala piešķīrumam jāsasniedz 212 miljoni euro, lai segtu makroekonomisko atbalstu, sektorpolitikas, programmas un projektus, kas atbalsta galvenās vai pārējās Kopienas palīdzības jomas, un 3,8 miljoni euro, lai segtu neparedzētus izdevumus, kā noteikts minētajā pantā; īpašam atbalstam tādējādi jāpiešķir līdzvērtīgs apjoms. 5. Eiropas Kopienai jāatbalsta šo EAF līdzekļu piešķiršana Somālijai. IR NOLĒMUSI ŠĀDI. Vienīgais pants Kopienas nostāja, kas pieņemta ĀKK un EK Vēstnieku komitejā par līdzekļu piešķiršanu Somālijai no 10. EAF, ir atbalstīt pievienoto ĀKK un EK Ministru padomes lēmuma projektu. Briselē, [ ...] Padomes vārdā — priekšsēdētājs […] PIELIKUMS ĀKK un EK Ministru padomes lēmuma projekts par līdzekļu piešķiršanu Somālijai no desmitā Eiropas Attīstības fonda. ĀKK UN EK MINISTRU PADOME, ņemot vērā ĀKK un EK partnerattiecību nolīgumu, kas parakstīts Kotonū 2000. gada 23. jūnijā un pārskatīts Luksemburgā 2005. gada 25. jūnijā[6], un jo īpaši tā 93. panta 6. punktu, tā kā: 6. Saskaņā ar ĀKK un EK Ministru padomes 2001. gada 20. decembra lēmumu Nr. 3/2001[7] 150 miljoni euro tika piešķirti finanšu sadarbības attīstīšanai ar Somāliju laikposmam līdz 2007. gada beigām no 8. un 9. Eiropas Attīstības fonda (EAF) saskaņā ar ĀKK un EK partnerattiecību nolīguma 93. panta 6. punktu, kas ļauj ĀKK un EK Ministru padomei piešķirt īpašu atbalstu ĀKK valstīm, kuras ir iepriekšējo ĀKK un EK konvenciju puses un kuras nevarēja parakstīt vai ratificēt ĀKK un EK partnerattiecību nolīgumu sakarā ar to, ka nebija izveidotas attiecīgas valsts iestādes. 7. Ar ĀKK un EK Ministru padomes 2007. gada 25. maija Lēmumu Nr. 3/2007, ar ko groza Lēmumu Nr. 3/2001,[8] Somālijai piešķirto līdzekļu summa palielināta par 39 miljoniem euro no 9. EAF. 8. Pārskatītais ĀKK un EK partnerattiecību nolīgums[9], ieskaitot daudzgadu finanšu shēmu laikposmam no 2008. gada līdz 2013. gadam, kas iekļauta Ib pielikumā, stājās spēkā 2008. gada 1. jūlijā. Tā 93. panta 6. punkts attiecas uz Somāliju. 9. Lai nodrošinātu atbalstu Somālijas iedzīvotājiem, ir lietderīgi šim mērķim piešķirt līdzekļus no 10. EAF, kuri tiks izlietoti laikposmā no 2008. līdz 2013. gadam. 10. Somālijai jāsaņem atbalsts no piešķīrumiem no 10. EAF, kas līdzvērtīgs atbalstam, ko saņem citas ĀKK grupas valstis, kas ratificējušas ĀKK un EK partnerattiecību nolīgumu. Ja Somāliju iekļautu 10. EAF atbalsta piešķiršanas modelī[10], kas ir balstīts uz vajadzībām un rīcības kritērijiem, kā noteikts ĀKK un EK partnerattiecību nolīguma IV pielikuma 3. pantā, gala piešķīrumam jāsasniedz 212 miljoni euro, lai segtu makroekonomisko atbalstu, nozaru politikas, programmas un projektus, kas atbalsta galvenās vai pārējās Kopienas palīdzības jomas, un 3,8 miljonus euro, lai segtu neparedzētus izdevumus, kā noteikts minētajā pantā. īpašam atbalstam tādējādi jāpiešķir līdzvērtīgs apjoms; 11. ĀKK un EK 2007. gada 25. maija Ministru padome vienojās nodot Vēstnieku komitejai savas pilnvaras pabeigt īpašā atbalsta Somālijai pārskatu saskaņā ar 10. EAF, IR NOLĒMUSI ŠĀDI. 1. pants 12. Saskaņā ar ĀKK un EK partnerattiecību nolīguma 93. panta 6. punktu no desmitā Eiropas Attīstības fonda nacionālās un reģionālās sadarbības rezerves tiek piešķirti 215,8 miljoni euro īpašam Somālijas atbalstam. No šīs summas: 13. 212 miljoni euro tiek izlietoti iestāžu izveidei un ekonomiskās un sociālās attīstības pasākumiem, īpaši ievērojot visneaizsargātāko iedzīvotāju grupu vajadzības. Šis piešķīrums tiek plānots saskaņā ar īpašu palīdzības stratēģiju; 14. 3,8 miljonus euro izlieto, lai segtu neparedzētas vajadzības kā ārkārtas palīdzība, ja šādu atbalstu nevar finansēt no ES budžeta. 15. Komisija pārņem valsts kredītrīkotāja funkcijas attiecībā uz šā piešķīruma plānošanu un īstenošanu saskaņā ar ĀKK un EK partnerattiecību nolīguma IV pielikuma 4. panta 5. punktu. 2. pants Eiropas Komisija tiek aicināta veikt vajadzīgos pasākumus šā lēmuma īstenošanai. 3. pants Šis lēmums stājas spēkā tā pieņemšanas dienā. Briselē, [ ...] ĀKK un EK Ministru padomes vārdā — ĀKK un EK Vēstnieku komitejas priekšsēdētājs [...] [1] OV L 56, 27.2.2002., 23. lpp. [2] OV L 175, 5.7.2007., 36. lpp. [3] OV L 209, 11.8.2005., 27. lpp. [4] OV L 247, 9.9.2006., 22. lpp. [5] C(2007) 3617, 1.8.2007. [6] OV L 209, 11.8.2005., 27. lpp. [7] OV L 56, 27.2.2002., 23. lpp. [8] OV L 175, 5.7.2007., 36. lpp. [9] OV L 209, 11.8.2005., 27. lpp. [10] C(2007) 3617, 1.8.2007.